производство.
 CGNR 027
 -
 Общ размер на ИЗП на земеделско стопанство, в което се прилагат производствени методи за биологично земеделие, сертифицирани съгласно националните норми или нормите на Европейския съюз
 Хектари използвана земеделска площ на земеделското стопанство, върху която прилаганият производствен метод е напълно съобразен с принципите на биологичното производство на равнището на стопанството, определени в i) Регламент (ЕО) No 834/2007 или Регламент (ЕС) 2018/848 или, когато е приложимо, в най-актуалното законодателство, и ii) съответните национални изпълнителни норми за сертифициране на биологично производство.
 CGNR 028
 -
 Общ размер на ИЗП на земеделското стопанство, преминаващо към производствени методи за биологично земеделие, които следва да бъдат сертифицирани съгласно националните норми или нормите на Европейския съюз
 Хектари използвана земеделска площ на земеделското стопанство, върху която се прилагат методи за биологично земеделие при преминаването от небиологично към биологично производство в рамките на определен период от време (период на преминаване към биологично земеделие), както е определено в i) Регламент (ЕО) No 834/2007 или Регламент (ЕС) 2018/848, или, когато е приложимо, в най-актуалното законодателство, и ii) съответните национални изпълнителни норми за сертифициране на биологичното производство.
 CGNR 029
 -
 Участие в други схеми за сертифициране на екологичните практики
 Земеделското стопанство участва в национални или регионални схеми за сертифициране на екологични практики, като например посочените в член 43, параграф 2 и параграф 3, буква б) от Регламент (ЕС) No 1307/2013 за установяване на правила за директни плащания за земеделски стопани по схеми за подпомагане в рамките на общата селскостопанска политика (сегашните схеми за сертифициране, еквивалентни на плащанията за екологизиране в рамките на ОСП), или в приложение IX към посочения регламент, и заявлението му за отпускане на субсидия е прието.
 II. ПРОМЕНЛИВИ ОТНОСНО ЗЕМЯТА
 Общата площ на земеделското стопанство се състои от използваната земеделска площ (обработваема земя, постоянно затревени площи, трайни насаждения и семейни градини) и друга земя на стопанството (неизползвани земеделски земи, залесени земи и други земи, некласифицирани другаде).
 Площта, за която следва да се събира информация за всяка от позициите, се нарича основна площ и обхваща физическата площ на парцела(-ите), независимо от това дали през стопанската година се отглеждат само една или няколко култури. При едногодишните култури основнaта площ съвпада със засятата площ; при трайните насаждения основната площ е цялата засадена площ; при последователно отглежданите култури тя съвпада с площта, заета от основната култура в парцела в рамките на годината; при едновременно отглежданите култури тя съвпада с площта, върху която културите се отглеждат едновременно. По този начин всяка площ се отчита само веднъж.
 Основната култура е културата с най-висока икономическа стойност. Когато не е възможно да се определи коя е основната култура въз основа на стойността на продукцията, за основна се приема културата, за която земята се използва през най-дълъг период от време.
 Използваната земеделска площ е общата площ, заета от обработваема земя, постоянно затревени площи, трайни насаждения и семейни градини, използвана от земеделското стопанство, независимо от вида на стопанисване.
 Сеитбообращение е практика на редуване на отглежданите на дадено поле култури по планирана схема или поредица през последователни стопански години, така че на едно и също поле да